OpenLLM-France/wikimedia huggingface dataset:
# Rútil (cognom romà)

Rútil (llatí: Rutĭlus) fou un cognom romà usat per diverses gens, però especialment estès en la gens Nàucia. Prové de l'adjectiu llatí rutĭlus 'vermell ardent', 'roig', i segurament aparegué com a agnomen d'un personatge roig de cabells. El nom de la gens Rutília deriva del mateix adjectiu.
Entre els que el portaren hi ha els següents personatges:
* Gens Nàucia:
** Espuri Nauci Rútil (cònsol 488 aC)
** Gai Nauci Rútil (cònsol 475 aC)
** Espuri Nauci Rútil (tribú consular 424 aC)
** Espuri Nauci Rútil (tribú consular 419 aC)
** Gai Nauci Rútil (cònsol 411 aC)
** Espuri Nauci Rútil (cònsol 316 aC)
** Gai Nauci Rútil (cònsol 287 aC)
** Espuri Nauci Rútil (militar)
* Gens Màrcia:
** Gai Marci Rútil
** Gai Marci Rútil Censorí, fill de l'anterior
* Gens Virgínia:
** Tit Virgini Tricost Rútil
** Pròcul Virgini Tricost Rútil, germà de l'anterior
** Aulus Vergini Tricost Rútil, fill de l'anterior
* Altres gens
** Publi Corneli Rútil Cos
** Gai Semproni Rútil

## Referències

* ↑ Alberich, Joan; André, Avel·lí; Blay, Maite; Borràs, Joana; Romero, Carmen. Diccionari Llatí-Català de noms propis. Barcelona: Columna, 1994.
* ↑ Gaffiot, Félix. «Rutilus». Dictionnaire Latin-Français. [Consulta: 9 setembre 2020].
# Joëlle Ursull

Joëlle Ursull, nascuda a (9 de novembre de 1960) a Pointe-à-Pitre, Guadalupe, és una cantant francesa.
Abans d'emprendre una carrera en solitari, Ursull va formar part del trio femení Zouk Machine.
Va representar França al Festival de la Cançó d'Eurovisió 1990, amb White and Black Blues.

## Biografia
### Inicis

Nascuda a Pointe-à-Pitre va passar la seva infantesa a Morne-à-l'Eau.
Ursull va ser escollida Miss Morne-à-l'Eau, abans de convertir-se en Miss Guadalupe el 1979. Va fer televisió en una sitcom i després va iniciar una carrera de model abans d'unir-se al grup Zouk Machine. Les seves influències musicals són les del Carib: del zouk a la beguina, passant per reggae, ragga, quadrille, salsa, merengue i tants d'altres.

### La creació de Zouk Machine

El grup Zouk Machine fou creat per Guy Houllier i Yves Honoré. Joëlle és una dels tres membres fundadors del grup, el qual, va tenir un gran èxit amb el llançament del seu primer àlbum homònim, permetent-los actuar en nombrosos escenaris i platós de televisió.
El 1988, Joëlle Ursull abandona el grup per intentar una carrera com a solista sent substituïda per Jane Fostin.

### Carrera en solitari

L'any 1988, publica el seu primer disc titulat Miyel.
A principis de 1990, Ursull fou escollida per representar França al Festival d'Eurovisió que va tenir lloc al maig a Zagreb el 5 de maig de 1990. Amb el seu timbre velat, interpreta el títol White and Black Blues, escrita per Serge Gainsbourg i composta per Georges Augier de Moussac. Durant el seu pas a l'escenari, dues ballarines actuen al seu voltant i toquen els tam-tams. Al final de la votació, va obtenir 132 punts, ocupant la 2a posició, empatada amb Liam Reilly, el cantant que representava Irlanda amb la cançó Somewhere in Europe. Joëlle va obtenir sis dotze punts (Finlàndia, Islàndia, Noruega, Països Baixos, Suïssa i Iugoslàvia). La victòria va ser per a l'italià Toto Cutugno i la cançó, Insieme: 1992.
El mateix any, Joëlle Ursull va publicar el seu segon àlbum en solitari titulat Black French i al 1993, publica el seu tercer àlbum Comme dans un film.
Després de ser mare, es va dedicar durant deu anys a l'educació de les seves dues filles. Paral·lelament, va participar en nombrosos projectes musicals, signant així un single en homenatge a Mothers & Fathers a duo amb Jacques D'Arbaud, un duo a l'àlbum de l'humorista guadeloupeu Pat i un altre el 1999 amb l'artista reggae Djamatik.
De 2004 a 2006, va participar en nombrosos platós de televisió al Carib i a París.

## Discografia

Àlbums:
* Zouk Machine (1986)
* Miyel (1988)
* Black French (1990)
* Comme dans un film (1993)
* White & Black Blues (2000) (recopilatori)
En solitari:
* Sové Lanmou (1986)
* Zouk Machine (1987)
* Miyel (1989)
* White & Black Blues (1990) nº 2
* Amazon (1990) nº 27
* Position Feeling (1991) nº 50
* Syiel Tambou (1993)
* Babydoo (2003)

## Notes i referències

* ↑ Pardo, José Ramón. El libro de los grandes éxitos del Festival de Eurovisión (en castellà). Cyanuro, p. 70-71. ISBN 84-607-4162-1.
# Shuri-ryū

Shuri-ryū (首里流) és un estil de karate fundat per Robert Trias (1923-1989), va ser la primera persona a ensenyar el karate als Estats Units, i va obrir el seu primer dojo el 1946 a Phoenix, Arizona. Més tard, el 1948 es va formar la primera associació de karate als EUA, United States Karate Association (USKA). El USKA va esdevenir una de les majors associacions de karate al país, els seus membres inclouen gairebé tots els millors instructors de karate del país. El shuri-ryū es practica en gran part dels Estats Units, parts d'Europa i sud America. Aquest estil està íntimament relacionat amb els estils: shōrei-gōjū-ryū, shōrei-ryū i shōrei-kai.

## Referències

* ↑ Bruce A. Haines, Karate's History and Traditions: Revised Edition (Charles E. Tuttle Company, 1995), pg.154
* ↑ John Corcoran and Emil Farkas, Martial Arts: Traditions, History, People (Gallery Books, 1983), pg. 387
# Woodacre

Woodacre és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.393 habitants.

## Demografia

Segons el cens del 2000, Woodacre tenia 1.393 habitants, 548 habitatges, i 381 famílies. La densitat de població era de 295,5 habitants/km².
Dels 548 habitatges en un 34,3% hi vivien nens de menys de 18 anys, en un 55,3% hi vivien parelles casades, en un 11,3% dones solteres, i en un 30,3% no eren unitats familiars. En el 19,5% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,9.
Per edats la població es repartia de la següent manera: un 23% tenia menys de 18 anys, un 3,7% entre 18 i 24, un 25,8% entre 25 i 44, un 38,8% de 45 a 60 i un 8,7% 65 anys o més.
L'edat mitjana era de 44 anys. Per cada 100 dones de 18 o més anys hi havia 88,2 homes.
La renda mitjana per habitatge era de 62.917 $ i la renda mitjana per família de 71.250 $. Els homes tenien una renda mitjana de 50.109 $ mentre que les dones 40.167 $. La renda per capita de la població era de 31.996 $. Entorn del 3,9% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodacre». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Woodacre». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Wheaton

«Wheaton» té aquests significats:
* Wheaton (Califòrnia), despoblat al Comtat de Lassen (Califòrnia)
* Wheaton (Illinois)
* Wheaton (Kansas)
* Wheaton (Minnesota)
* Wheaton (Missouri)
* Wheaton-Glenmont, concentració de població designada pel cens dels Estats Units a l'estat de Maryland
* Wil Wheaton (Burbank, Califòrnia, 1972), actor nord-americà
# Étienne Balibar

Étienne Balibar (Avallon, França, 1942) és un filòsof francès, professor d'Humanitats a la Universitat de Califòrnia, Irvine, i catedràtic emèrit de Filosofia moral i política a la Universitat París-X. També dona classes a l'Institut Birkbeck per l'Estudi de les Humanitats, de Londres, al Centre Franco-Argentí d'Alts Estudis de la Universitat de Buenos Aires i al Centre de Literatura Comparada i Societat de la Universitat de Colúmbia, a Nova York. Manté un interès particular per la defensa dels drets dels emigrants i dels sol·licitants d'asil polític, i és membre de la Lliga dels Drets Humans a París i cofundador de la Facultat per a la Pau entre Israel i Palestina. És autor o coautor de nombrosos llibres, entre els quals Para leer el capital (amb Louis Althusser, 1965 reeditat l'any 2010 per Siglo XXI) i Raza, nación, clase (amb Immanuel Wallerstein, Iepala Editorial, 1991). Més recentment, ha publicat Nosotros, ¿ciudadanos de Europa?: las fronteras, el Estado, el pueblo (Tecnos, 2003), Europe, Constitution, Frontière (Editions du Passant, 2005), Violencias y civilidad (Gedisa, 2006) i La proposition de l'égaliberté. Essais politiques 1989-2009 (Presses Universitaires de France, 2010).

## Referències

* ↑ «Étienne Balibar». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Jraifia

Jraifia (àrab: الجريفية, al-Jrayfiyya; amazic estàndard marroquí: ⵊⵔⴰⵢⴼⵉⵢⴰ, Jrayfiya) és un comuna rual de la província de Boujdour, a la regió de Laâyoune-Sakia El Hamra, al Sàhara Occidental. Segons el cens de 2014 tenia una població total de 950 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Shursh

Shursh (Revolució) fou una organització comunista kurda de l'Iraq.
El 1945 l'organització comunista iraquiana Wahdat an-Nidal es va fusionar al Partit Comunista Iraquià, però la secció kurda de l'organització, anomenada Shursh per la seva revista, va refusar la fusió i es va erigir en entitat separada. El 1946 va ser un element constituent del Partit de la Llibertat Kurda (Rizgari Kurd Partiya) però el 16 d'agost, quan es va fundar a Bagdad el Partit Democràtic del Kurdistan (Iraquià) per Hamza Abd Allah i amb Mustafà Barzani com a president a l'exili, la major part d'aquest partit i del grup Shursh s'hi van integrar; alguns van passar llavors al Partit Comunista Iraquià.

## Referències

* 1 2 Ismael, Tareq Y. The Rise and Fall of the Communist Party of Iraq. Cambridge/Nova York: Cambridge University Press, 2008. pp. 30-31
# Eremodipus lichtensteini

Eremodipus lichtensteini és una espècie de mamífer rosegador de la família dels dipòdids. Viu al Kazakhstan, el Turkmenistan i l'Uzbekistan. S'alimenta principalment de llavors, excepte a la primavera, quan menja sobretot les parts verdes de les plantes. El seu hàbitat natural són els deserts sorrencs. És una espècie en risc mínim, és a dir, no sembla que hi hagi cap amenaça significativa per a la seva supervivència.
Aquest tàxon fou anomenat en honor del viatger i zoòleg alemany Martin Lichtenstein.

## Referències

* ↑ Tsitsulina, K. Eremodipus lichtensteini. UICN 2008. Llista Vermella d'espècies amenaçades de la UICN, edició 2008, consultada el 10 gener 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 242. ISBN 978-0801893049.
Espècies vivents de dipòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Allactaginae :
Cardiocraniinae :
Dipodinae :
Euchoreutinae :
Categoria :
# Woodbine (Iowa)

Woodbine és una població dels Estats Units a l'estat d'Iowa. Segons el cens del 2000 tenia 1.564 habitants.

## Demografia

Segons el cens del 2000, Woodbine tenia 1.564 habitants, 647 habitatges, i 416 famílies. La densitat de població era de 534,4 habitants/km².
Dels 647 habitatges en un 27,8% hi vivien nens de menys de 18 anys, en un 53,2% hi vivien parelles casades, en un 9,4% dones solteres, i en un 35,7% no eren unitats familiars. En el 32,8% dels habitatges hi vivien persones soles el 21,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,93.
Per edats la població es repartia de la següent manera: un 23,5% tenia menys de 18 anys, un 7,5% entre 18 i 24, un 23,6% entre 25 i 44, un 18,4% de 45 a 60 i un 27,1% 65 anys o més.
L'edat mediana era de 41 anys. Per cada 100 dones de 18 o més anys hi havia 77,6 homes.
La renda mediana per habitatge era de 30.083 $ i la renda mediana per família de 40.972 $. Els homes tenien una renda mediana de 30.139 $ mentre que les dones 22.589 $. La renda per capita de la població era de 15.117 $. Entorn del 7,6% de les famílies i el 10,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodbine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Woodbine». American Fact Finder. Oficina del Cens dels Estats Units, 12-01-2010.
# Nat Butler

Nathaniel "Nat" Butler (Halifax, 6 de gener de 1870 - Revere, 24 de maig de 1943) fou un ciclista estatunidenc, professional des del 1901 fins al 1910. Es va especialitzar en les curses de sis dies i també va guanyar una medalla al Campionat mundials de Mig fons darrere dels francesos Georges Parent i Louis Darragon.
El seu germà Tom també es dedicà al ciclisme.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Narváez

Narváez és el nom dels següents personatges:
* Francisco Miguel Narváez Machón, (1972, Jerez de la Frontera), futbolista andalús.
* Ramón María Narváez y Campos (Loja, 1800 — Madrid, 1868), polític i militar espanyol duc de València i President del Consell de Ministres d'Espanya
# SCC

SCC té els següents significats:
* Sala Central de Comandament, organisme dels Mossos d'Esquadra
* Societat Civil Catalana, plataforma unionista espanyola amb seu a Catalunya
* Sport Ciclista Català, entitat esportiva cultural i recreativa, fundada l'any 1912
# Joëlle Zask

Joëlle Zask és una filòsofa francesa, traductora, especialista en filosofia política i pragmatisme, professora a la Universitat d'Aix-Marsella. Ha destacat per la seva recerca en democràcia participativa. El gener de 2022, se li va concedir el rang de cavaller del Orde de la Legió d'Honor.

## Biografia

Nascuda l'any 1960, després d'haver passat la seva infantesa en un poble del Jura, esdevingué, l'any 1983, professora de filosofia de secundària. Va defensar la seva tesi doctoral l'any 1998. Professora de filosofia a la Universitat d'Aix-Marsella i membre del CEPERC-IHP, va ser adscrita el 2015 a l'Institut Marcel-Mauss de l'École des hautes études en sciences sociales (EHESS) i del Centre Nacional de la Recerca Científica.

## Pensament

Va dedicar la seva tesi doctoral al filòsof i psicòleg John Dewey. N'ha traduït les seves obres més importants fent que la seva obra sigui accessible a França.
Després va publicar diversos llibres sobre formes democràtiques de participació: «ens imaginàvem que la democràcia s'havia de basar en experts i que podríem posar en suspens l'opinió pública, molt criticada». A la dècada del 1990, va introduir eines a França per experimentar amb la democràcia participativa. L'any 2011 va publicar Participer. Essai sur les formes démocratiques de la participation.
Després va treballar en els temes polítics de les pràctiques artístiques contemporànies així com en temes relacionats amb la crisi ecològica. El seu assaig Quand la forêt brûle. Penser la nouvelle catastrophe écologique, publicat el 2019, destaca per la qualitat de la seva anàlisi de la responsabilitat humana en els megaincendis, quan «l'antropocè resulta ser pirocè», tot i que de vegades ha estat criticat per la seva manca de propostes concretes. El 2020, al seu llibre Zoocities. Des animaux sauvages dans la ville, va investigar l'arribada de bèsties salvatges a la ciutat i com «mantindre aquesta distància necessària per a la meva supervivència, així com per a la seva».

## Referències

* ↑ «Légion d'honneur 2022 : le monde académique distingué avec quatre professeurs (3/4) - Gomet'» (en francès). Gomet, 11-01-2022. [Consulta: 2 març 2022].
* 1 2 3 4 Marion Rousset «Joëlle Zask, philosophe défricheuse» (en francès). Le Monde, septembre 2020.
* ↑ Guillaume Erner «Joëlle Zask : "Les méga-feux nous placent devant une responsabilité écologique immédiate» (en francès). France Culture, juin 2020.
* ↑ «Notes de lecture» (en francès). Écologie & politique, 60, 2020, pàg. 187-201.
* ↑ Coralie Schaub «Renaître de ces cendres» (en francès). Libération, août 2019.
* ↑ «Livres : Quand la forêt brûle» (en francès). Sciences humaines n°320, 06-11-2019.
* ↑ «Animaux sauvages, "Conserver cette distance nécessaire à ma survie, comme à la leur"» (en francès). SESAME Sciences Et Société, Alimentation, Mondes agricoles et Environnement, 28-10-2021 [Consulta: 14 agost 2022].
# Sawmill

Sawmill (navaho Niʼiijííh Hasání) és una concentració de població designada pel cens dels Estats Units a l'estat d'Arizona. Segons el cens del 2000 tenia 612 habitants.

## Demografia

Segons el cens del 2000, Sawmill tenia 612 habitants, 161 habitatges, i 123 famílies La densitat de població era de 40,7 habitants/km².
Dels 161 habitatges en un 44,7% hi vivien nens de menys de 18 anys, en un 46,6% hi vivien parelles casades, en un 23,6% dones solteres, i en un 23% no eren unitats familiars. En el 22,4% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,74 i el nombre mitjà de persones que vivien en cada família era de 4,47.
Per edats la població es repartia de la següent manera: un 40,4% tenia menys de 18 anys, un 9,6% entre 18 i 24, un 25,3% entre 25 i 44, un 16,8% de 45 a 60 i un 7,8% 65 anys o més.
L'edat mediana era de 25 anys. Per cada 100 dones de 18 o més anys hi havia 91,1 homes.
La renda mediana per habitatge era de 12.875 $ i la renda mediana per família de 17.386 $. Els homes tenien una renda mediana de 14.375 $ mentre que les dones 23.409 $. La renda per capita de la població era de 4.495 $. Aproximadament el 47,1% de les famílies i el 53,5% de la població estaven per davall del llindar de pobresa.
El segons el cens dels Estats Units de 2010 el 97,06% dels habitants són nadius americans i el 2,12% blancs.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sawmill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Sawmill». American Fact Finder. Oficina del Cens dels Estats Units, 12-01-2010.
# Xalet del Palou

El Xalet del Palou és una obra del municipi de Sant Pere de Ribes (Garraf) protegida com a bé cultural d'interès local.

## Descripció

Edifici cantoner situat entre els carrers de Palou i del Racó. Es tracta d'una construcció contemporània constituïda per diversos cossos geomètrics superposats, seguint la forma allargada de la parcel·la. Té poques obertures, tancades amb persianes de lamel·les horitzontals i perfils de rajola blau marí, que combinen amb les canals, reixes i baranes. Es troba construït sobre un cos habilitat com a garatge. El parament dels murs és d'obra vista.

## Referències

* ↑ «Font de la Farmàcia». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].
# Musaranya del Tien Shan

La musaranya del Tien Shan (Sorex asper) és una espècie d'eulipotifle de la família de les musaranyes (Soricidae) que es troba al Kazakhstan i a la Xina.

## Referències

* ↑ Tsitsulina, K. Sorex asper. UICN 2008. Llista Vermella d'espècies amenaçades de la UICN, edició 2008, consultada el 15 abril 2016.
# YPF

YPF, acrònim de Yacimientos Petrolíferos Fiscales, és una companyia petroliera fundada a Buenos Aires, Argentina, l'any 1922 sota l'administració del president argentí Hipólito Yrigoyen, va ser la primera empresa del món integrada verticalment. El seu fundador i primer director va ser Enrique Mosconi, que era partidari d'independència econòmica i des de l'any 1928 de la nacionalitació dels recursos de petroli, però això mai es va aconseguir a causa del cop d'esta argentí de 1930 contra Yrigoyen dirigit pel General José Félix Uriburu. YPF va ser privatitzada el 1993 i va ser comprada per la companyia espanyola Repsol; la fusió va donar lloc a Repsol YPF el 1999. La renacionalització d'YPF va ser iniciada, el 2012, per la presidenta argentina Cristina Fernández de Kirchner.
L'origen d'YPF és l'any 1907 quan es va descobrir petroli a la ciutat de Comodoro Rivadavia a la província de Chubut. L'any 1922, que va ser el primer en operat YPF produí 2,2 milions de barrils de petroli que aleshores representava les tres quartes parts del consum de l'Argentina. Els contractes fets el 1923 amb Bethlehem Steel permeteren a YPF començar a produir gasolina i querosè.
La primera refineria de petroli d'YPF es va inaugurar el desembre de 1925 a Ensenada La companyia Standard Oil era la seva principal competència a l'Argentina que a més estava també present a Comodoro Rivadavia, Jujuy i Salta.
YPF anuncià el novembre de 2011 el descobriment d'un camp de petroli de 30,000 km² anomenat Vaca Muerta, amb reserves de 927 milions de barrils.

## Referències

* 1 2 «Repsol necesita que Kirchner valore YPF en 8.200 millones para evitar minusvalías». Expansión.
* 1 2 3 «Estados Contables al 31 de Diciembre de 2011». YPF. Arxivat de l'original el 2012-06-20. [Consulta: 17 abril 2012].
* ↑ «YPF Repsol: Spain warns Argentina of strong response». BBC, 17-04-2012.
* ↑ Solberg, Carl. Oil and Nationalism in Argentina. Stanford University Press, 1979.
* 1 2 Felipe Pigna, 2006, p.153
* ↑ «Vaca Muerta, un tesoro energético escondido bajo el conflicto por YPF». 20 minutos.

## Enllaços externs

* Official site
* YPF Privatization (Spanish)
# SCN

SCN té els següents significats:
* Societat Catalana de Neurologia, institució que agrupa els professionals de la neurologia de Catalunya
* Sporting Club Nîmois, club de futbol de Nimes (Llenguadoc), actualment anomenat Nîmes Olympique
* Sistema de Comptes Nacionals, norma estadística internacional per a l'elaboració de la comptabilitat nacional
# Joško Jeličić

Josko Jelicic (nascut a Osijek el 5 de gener de 1971) és un exfutbolista croat, que ocupava la posició de migcampista.
Va jugar en els dos equips més potents del seu país, l'Hajduk i el Dínamo de Zagreb. També va militar al Sevilla FC espanyol i el Pohang Steelers sud-coreà.
Va ser una vegada internacional amb la selecció croata de futbol.
# Serrat de Pui (la Torre de Cabdella)

El Serrat de Pui és una muntanya de 1.483,8 metres d'altitud del municipi de la Torre de Cabdella, dins de l'antic terme de Mont-ros. Està situada a prop i al nord-est de la població de Mont-ros i delimita la Coma pel nord.
# Església de Sueix

L'església de Sueix era l'església romànica del despoblat del Vilatge de Sueix, pertanyent al terme, actual i històric, del Pont de Suert.
Documentat des del 956, el lloc pertanyia a Santa Maria de Lavaix. Actualment se'n conserven algunes restes, que permeten reconèixer una església d'una sola nau, amb absis semicircular a llevant, que en algun lloc arriben a conservar fins a 2 metres d'alçada. Feta amb carreus pertits i regulars, era una obra de força qualitat.

## Bibliografia

* GONZÀLEZ I PÉREZ, Joan-Ramon [et al.]. "Església de Sueix", a Catalunya romànica. XVI. La Ribagorça. Barcelona: 1996, Enciclopèdia Catalana. ISBN 84-412-2511-7,

## Enllaços externs

* Institut Cartogràfic de Catalunya